張漕行部過湘岸有作因次其韵
作者：陳傅良
朝代：宋

paragraphs: 春晚得新霽，草木日夜綠。
陽光初蔽虧，野暝或單復。
美人浮湘波，領此入蓬屋。
故放歸帆遲，更呼漁火續。
窮探物精華，盡付詩凡目。
憶昨欣晤對，令我忘休沐。
劇談酒行希，危坐兵衛肅。
相思正倚樓，所寄忽累幅。
瑰辭堪買貧，軼韵和難屬。
自從楚騷興，悲些逮差玉。
後來數唐人，欵乃巖隈宿。
世無梁昭明，斯文又誰錄。